Patrick Melrose on raastava kuvaus parempien piirien perhehelvetistä ja kaltoin kohdellun uhrin selviämiskamppailusta. Kuinka elämästä voi selvitä ihminen, joka on murrettu jo lapsena? Minisarjan jokainen jakso sijoittuu eri vuosikymmenelle ja aivan aluksi eletään vuotta 1982 Lontoossa. Patrick Melrose saa puhelun New Yorkista, isä Donald on kuollut ja pojan pitää hakea isänsä tuhkauurna kotiin. Uutinen ei järkytä Patrickiä - päinvastoin. Patrick on vasta 23-vuotias, mutta koukussa koviin huumeisiin. Mikä sai Patrickin aloittamaan aineiden käytön? Mikä ajoi hänet niin raiteiltaan, että hän joutuu tekemään sen kanssa tiliä koko elämänsä ajan? Sarja pohjautuu Edward St. Aubynin romaaneihin. Pääosissa: Benedict Cumberbatch, Hugo Weaving, Jennifer Jason Leigh, Pip Torrens, Jessica Raine, Sebastian Malz, Parasanna Puwanarajah. Käsikirjoitus: David Nicholls, Edward St. Aubyn. Ohjaus: Edward Berger. Tuotanto: Showtime Entertainment, Sky, Two Cities Television Ltd, Britannia 2018.